ຕຸກ​ຕາ ພູມິ​ວົງ - ພໍ່ (ວີດີໂອຄາຣາໂອເກະ)
​ອາຈານ ຄໍາ​ຫຼ້າ ໜໍ່​ແກ້ວ​​ ​ແຕ່ງ​ເພງ ພໍ່ ​ນີ້​ຂຶ້ນ​ມາ ໃຫ້​ ຕຸກ​ຕາ ພູມິ​ວົງ ຊຶ່ງວັນນະ​ສອນ​​ເຊຶ່ອ​ວ່າ ​ເນື້ອ​ໃນ​ໃຈຄວາມ​ດີ​ຫຼາຍ​ເພື່ອມອບພໍ່
ທ່ານຜູ້ຟັງທີ່ເຄົາລົບ ລາຍການສຽງເພງຈາກແດນໄກ ຂອງ ວີໂອເອ ໃນແລງວັນອາທິດ ມື້ນີ້ ວັນນະສອນ ໄດ້ນໍາເອົາສຽງເພງຂັບລໍາ ອັນສະໜຸກສະໜານ ເປັນພິເສດ ມາ ສະເໜີທ່ານ ຈະມີເພງໃດແດ່ນັ້ນ ຂໍເຊີນທ່ານຈົ່ງເຂົ້າສູ່ລາຍການຂອງເຮົາໄດ້ເລີຍ ສະບາຍດີທຸກໆທ່ານ ແລະກັບວັນນະສອນ ເຊັ່ນເຄີຍໃນຄໍ່າຄືນຂອງວັນອາທິດ ພ້ອມກັບເພງ ຂັບລໍາລາວຂະນານແທ້ ໃນລາຍການສຽງເພງຈາກແດນໄກ ເພງທໍາອິດນີ້ ຂໍມອບໃຫ້ບັນດາພໍ່ທັງຫຼາຍ ເນື່ອງໃນວັນພໍ່ສາກົນທີ່ຈັດຫຼອງກັນ ໃນວັນອາທິດທີ່ແລ້ວ ແຕ່ເນຶ່ອງຈາກວ່າ ເພງ  ທີ່ວັນນະສອນ ໄດ້ຈັດໃຫ້ໄປນັ້ນ ເປັນເພງສາກົນ ກໍເລີຍນໍາເພງລາວທີ່ກ່ຽວກັບພໍ່ ທີ່ຫາກໍຈັດທໍາຂຶ້ນໃໝ່ ເພື່ອພໍ່ໂດຍສະເພາະ ເພາະວ່າ ນັກຮ້ອງສາວ  ບອກມາວ່າ ຕັ້ງໃຈໃຫ້ອອກທັນວັນພໍ່ ຊຶ່ງອາຈານ ຄໍາຫຼ້າ ໜໍ່ແກ້ວທີ່ເປັນທັງນັກຮ້ອງ ນັກປະພັນ ໄດ້ເປັນຜູ້ແຕ່ງເພງນີ້ຂຶ້ນມາ ວັນນະສອນເຊຶ່ອວ່າ ເນື້ອໃນໃຈຄວາມດີຫຼາຍ ຖືກໃຈຜູ້ເປັນພໍ່ແລະຜູ້ເປັນລູກຢ່າງແນ່ນອນ ຂໍເຊີນຮັບຟັງໄດ້ ໂດຍ ເພງຕໍ່ໄປນີ້ ວັນນະສອນ ວ່າ ສຸດຍອດເລີຍ ເພາະວ່າເປັນ ຈັ່ງຫວະແນວ ຂັບຊໍາເໜືອທີ່ ນໍາມາປະຍຸກໃຫ້ເຂົ້າກັບສະໄໝ ຊຶ່ງໄດ້ນັກຮ້ອງສາວສຽງໃສຈາກ ສປປ ລາວ  ຮ້ອງຮ່ວມກັບ ສິນລະປິນ ຊື່ດັງຈາກປະເທດໄທ ພໍໄດ້ຟັງແລ້ວ ບໍ່ຜິດຫວັງແນ່ນອນ ຂໍຈັດມອບໃຫ້ໜຸ່ມທີ່ໝາຍຕາໄວ້ ກັບສາວງາມແຂວງຫົວພັນ ໃນບົດເພງ ຂໍຂອບໃຈ ເພງສຸດທ້າຍນີ້ ກໍຕ້ອງກໍຕ້ອງຍົກໂປ້ແຖມກ້ອຍ ເພາວ່າ ນໍາຂັບງື່ມແບບດັ້ງເດີມມາປະຍຸກ ທີ່ ທີ່ມີນໍ້າສຽງດີ ຮ້ອງຄູ່ກັບ ຈັນໂທ ໂສພາ ຊຶ່ງທັງສອງ ສິນລະປິນນີ້ ຖືວ່າເປັນ ໝໍລໍາຄູ່ຂັວນແຂວງວຽງຈັນ ບໍ່ເຊື່ອກໍຕ້ອງເຊື່ອແລ້ວລະ ຂໍເຊີນພິສຸດນໍ້າສຽງ ຂອງທັງສອງທ່ານນີ້ ໄດ້ເລີຍ ໃນບົດເພງ ຂໍຂອບໃຈ ໝໍລໍາຄູ່ຂັວນແຂວງວຽງຈັນ ລົງໃນ